Specialiųjų pirkimo sąlygų 2 priedas

**NUTEISTŲJŲ/SUIMTŲJŲ APIPREKINIMO PASLAUGOS TEIKIMO**

**TECHNINĖ SPECIFIKACIJA**

**I. BENDROSIOS NUOSTATOS**

1.1. Lietuvos Respublikos bausmių vykdymo kodeksas, Lietuvos Respublikos suėmimo vykdymo įstatymas numato suimtųjų ir nuteistųjų teisę už asmeninėse sąskaitose turimus pinigus ne grynaisiais pinigais įsigyti maisto produktus, būtiniausius reikmenis ir kitus daiktus (toliau – Prekės). Įgyvendinant nuteistųjų/suimtųjų teisę apsipirkti parduotuvėje, Laisvės atėmimo vietų įstaigoje (toliau – Įstaiga) veikia privati parduotuvė (toliau – Parduotuvė).

1.2. Parduotuvėje leidžiamų įsigyti prekių sąrašas nustatytas Laisvės atėmimo vietų įstaigos vidaus tvarkos taisyklėse, patvirtintose Lietuvos Respublikos teisingumo ministro 2022 m. gruodžio 30 d. įsakymu Nr. 1R-444 „Dėl Lietuvos Respublikos bausmių vykdymo kodekso, Lietuvos Respublikos probacijos įstatymo ir Lietuvos Respublikos suėmimo vykdymo įstatymo įgyvendinimo“. Parduotuvėje yra draudžiama prekiauti tomis prekėmis, kurios nėra numatytos leidžiamų įsigyti Prekių sąrašuose. Maisto papildų sąrašas numatytas Kalėjimų departamento prie Lietuvos Respublikos Teisingumo ministerijos direktoriaus 2022 m. rugpjūčio 8 d. įsakyme Nr. V-285 „Dėl maisto papildų, leidžiamų įsigyti laisvės atėmimo vietų įstaigų parduotuvėse, sąrašo patvirtinimo**“** patvirtintame sąraše. Vaistų sąrašas nustatytas Laisvės atėmimo vietų įstaigos vidaus tvarkos taisyklėse, patvirtintose Lietuvos Respublikos teisingumo ministro 2022 m. gruodžio 30 d. įsakymu Nr. 1R-444 „Dėl Lietuvos Respublikos bausmių vykdymo kodekso, Lietuvos Respublikos probacijos įstatymo ir Lietuvos Respublikos suėmimo vykdymo įstatymo įgyvendinimo“ 42.5.16 punkto nustatyta tvarka.

1.3. Nuteistųjų/suimtųjų asmenų apsipirkimas vykdomas pagal bausmės atlikimo vietos kalėjimo viršininko patvirtintą grafiką. Grafikas, atsižvelgiant į šventines dienas arba kitas nenumatytas aplinkybes (pvz. masiniai badavimai, riaušės ir kiti neramumai, užkrečiamų ligų epidemija ir pan.) gali keistis.

1.4. Lietuvos Respublikos bausmių vykdymo kodekso 38 straipsnis numato, kad didžiausia pinigų suma, už kurią uždaro arba pusiau atviro tipo bausmės atlikimo vietose bausmę atliekantys nuteistieji gali per mėnesį nusipirkti asmeninių daiktų, yra: 1) septynių bazinių socialinių išmokų dydžio – lengvajai grupei priskirtiems nuteistiesiems; 2) penkių bazinių socialinių išmokų dydžio – paprastajai grupei priskirtiems nuteistiesiems; 3) keturių bazinių socialinių išmokų dydžio – drausmės grupei priskirtiems nuteistiesiems.

1.5. Suimtiesiems apsipirkimo suma neribojama.

1.6. Atviro tipo bausmės atlikimo vietose bausmę atliekantys nuteistieji asmeninius daiktus perkasi savarankiškai. Uždaro arba pusiau atviro tipo kalėjimuose bausmę atliekančių nuteistųjų apsipirkimą organizuoja Įstaiga.

1.7. Į 1.4 papunktyje nurodytą didžiausią pinigų sumą neįskaitomos pinigų, už kuriuos skambinama telefonu ar naudojamasi internetinės telefonijos paslaugomis, įsigyjama (prenumeruojama) spaudos leidinių, knygų, elektros prietaisų, taip pat gydytojo rekomenduotų vaistinių preparatų, vitaminų, medicinos ar regos korekcijos priemonių, sumos. Šio punkto nuostatos netaikomos nėščioms moterims, krūtimi maitinančioms motinoms, nuteistoms motinoms, apgyvendintoms kartu su savo vaikais bausmės atlikimo vietos vaikų (kūdikių) namuose arba ne bausmės atlikimo vietoje esančiose patalpose, teisę dėl darbo, mokslo ar resocializacijos be palydos išvykti iš bausmės atlikimo vietos turintiems nuteistiesiems, apgyvendintiems ne bausmės atlikimo vietoje esančiose patalpose.

1.8. Asmenų, esančių kamerų tipo patalpose ar gyvenamosiose kamerose, apsipirkimas:

1.8.1. Apsipirkti pageidaujantys suimtieji ir nuteistieji įmeta nustatytos formos ranka užpildytus prašymų blankus (toliau – Prašymai) į įrengtas dėžutes su užrašu „Parduotuvė“, su nurodytomis Prekėmis arba Prašymus perduoda atsakingiems darbuotojams.

1.8.2. Kalėjimo viršininko sprendimu (su įsakymu supažindinamas Paslaugos teikėjas) paskirti asmenys, organizuojantys ir užtikrinantys suimtųjų ir nuteistųjų aprūpinimą Prekėmis, iš Parduotuvės kiekvienos darbo dienos rytą, pagal patvirtintą ir tuo metu galiojantį apsipirkimo grafiką, surinkę Prašymus, tą pačią dieną juos registruoja elektroninėje apskaitos sistemoje (toliau – Sistema). Sistemos pagalba nustato ar Prašymus pateikę suimtieji ir nuteistieji turi teisę apsipirkti Parduotuvėje, patikrina ar jie asmeninėse sąskaitose turi lėšų Prekėms įsigyti, ar nuteistieji neviršija jiems nustatytos leistinos pinigų sumos, už kurią gali per mėnesį apsipirkti Parduotuvėje. Poilsio ir švenčių dienomis Prašymai iš dėžučių neišimami.

1.8.3. Nuteistajam/suimtajam neturinčiam lėšų Prekėms įsigyti ir per savaitę, t. y. iki penktadienio, nesukaupus (nesant) pakankamai lėšų prašyme nurodytoms Prekėms įsigyti, toks užsakymas nėra vykdomas.

1.8.4. Nepateikus Prašymo pagal Grafiką, kitomis dienomis, Prašymai nepriimami ir neregistruojami, išskyrus konvojuojamus ar konvojuotus asmenis. Iš dėžučių pagal Grafiką išimti ir Sistemoje užregistruoti Prašymai naujomis Prekėmis nepapildomi ir į naujai pateiktus rašytinius prašymus nekeičiami.

1.8.5. Parduotuvės darbuotojai pagal suimtųjų ir nuteistųjų Prašymus Prekes komplektuoja prioriteto tvarka pradedant nuo pirmos Prašyme nurodytos pozicijos ir atsako už sukomplektuotų Prekių kokybę. Užsakymus komplektuoja vadovaudamiesi Suimtiesiems leidžiamų įsigyti ir turėti maisto produktų, būtiniausių reikmenų ir kitų daiktų sąrašu ar Nuteistiesiems leidžiamų įsigyti ir turėti maisto produktų, būtiniausių reikmenų ir kitų daiktų sąrašu. Jei komplektuojant užsakymą suimtojo ar nuteistojo sąskaitoje nepakanka lėšų visoms Prašyme nurodytoms Prekėms įsigyti, užsakymas vykdomas prioriteto tvarka pradedant nuo pirmos Prašyme nurodytos pozicijos iki tos pozicijos, kol pakanka sąskaitoje esančių lėšų.

1.8.6. Sukomplektuoti užsakymai, t. y. nupirktos Prekės ir paruoštos įteikimui, tą pačią dieną, prieš įteikiant, sutikrinus suimtųjų ir nuteistųjų anketinius duomenis, atiduodamos jas užsakiusiems suimtiesiems ir nuteistiesiems, jiems pasirašant Parduotuvės išduotame kvite ir Prašyme. Prekių surinkimą ir pristatymo procesą  užtikrina Paslaugų teikėjas, taip pat (laikantis saugumo reikalavimų) įskaitant prekių pristatymą kalėjimo teritorijoje iki uždaro tipo objektų kuriuose nuteistieji rakinami kamerose.

Apsipirkimo kvitas turi būti išduodamas asmeniui, kuris apsipirko, taip pat kopija turi būti pateikiama ir kalėjimo administracijos atsakingiems asmenims.

1.8.7. Asmeniui pagrįstai (kai atnešama ne ta Prekė, kuri užsakyta, pažeista pakuotė, produktų galiojimo terminas baigiasi pirkimo dieną) atsisakius paimti Prekę ar visą užsakymą, suderinus su pareigūnais, galimas Prekių grąžinimas. Prekės grąžinamos, pinigai nuo sąskaitos nenuskaičiuojami. Prekės gali būti grąžinamos tik nepažeidus įpakavimo ar kitaip nesugadinus Prekės. Pasirašius Prašyme už Prekių gavimą, pretenzijos nepriimamos.

1.8.8. Lietuvos kalėjimų tarnybai (toliau – LKT) įvedus internetinės prekybos modulį, tiekėjas bus įpareigotas vykdyti prekybą internetu (modulio aprašymas Techninės specifikacijos priede Nr. 1).

1.9. Asmenų, kurie pagal patvirtintą dienotvarkę, gali patys apsipirkti Įstaigos Parduotuvėje, apsipirkimas:

1.9.1. Parduotuvės darbuotojai supažindinami su kalėjimo viršininko patvirtintu apsipirkimo sąrašu.

1.9.2. Apiprekinimo dieną, Parduotuvės darbuotojai iš Įstaigos atsakingų darbuotojų, gauna informaciją apie galimai ateisiančių apsipirkti asmenų sąskaitos likutį, galimybes išleisti konkrečią pinigų sumą bei jų priskyrimą nuteistųjų grupei (lengvai, paprastai ar drausmės).

1.9.3. Atvykęs apsipirkti nuteistasis su Prekių asortimentu susipažįsta per Parduotuvės vitrinas arba ant parduotuvės sienos ar kito informacijai skirto stendo iškabintu kainoraščiu, kuris atnaujinamas kiekvieną mėnesį.

1.9.4. Nuteistiesiems yra draudžiama patekti į Parduotuvės vidų. Prekyba vykdoma per langelį.

1.10. Prekės gali būti grąžinamos atgal į Parduotuvę vadovaujantis Lietuvos Respublikos Vyriausybės 2001 birželio 11 d. nutarimo Nr. 697 „Dėl mažmeninės prekybos taisyklių patvirtinimo“aktualia redakcija.

1.11. Užstato ženklu pažymėtą pakuotę (toliau – Pakuotė) galima priduoti tik apsipirkimo Parduotuvėje dieną. Pakuotes taip pat priduoti gali konvojumi į teritorines policijos areštines išvykstantys suimtieji ar nuteistieji, kurie prieš išvykstant pageidauja apsipirkti Parduotuvėje.

1.12. Grąžinti galima plastikinę Pakuotę. Pakuotės turi būti tuščios, išlaikiusios pradinę formą (nesulankstytos, nesuglamžytos), o jų etiketės brūkšninis kodas nepažeistas.

1.13. Suimtieji ir nuteistieji, pageidaujantys grąžinti Pakuotes, Prašymo kitoje pusėje nurodo, kiek vienetų Pakuočių nori priduoti apsipirkimo metu.

1.14. Už priduotas Pakuotes atsiskaitoma Pakuočių pridavimo dieną. Suma už priduotas Pakuotes išskaitoma iš sumos už nupirktas Prekes.

1.15. Įstaigos darbuotojams ar kitiems atsakingiems asmenims (su Įstaigos darbuotojų palyda) turi būti leidžiama netrukdomai patekti į Parduotuvės patalpas.

1.16. Paslaugos teikėjas privalo turėti (įdiegti):

1.16.1. Parduotuvės veiklai reikalingą įrangą ir inventorių (šaldytuvus, stelažus, svarstykles, tinkamo mikroklimato palaikymui stacionarų ar mobilų kondicionierių ir pan.);

1.16.2. Prekių brūkšninių kodų skenavimo įrangą. Visi būtiniausi reikmenys ir maisto produktai turi būti sužymėti brūkšniniais kodais, išskyrus sveriamus produktus;

1.16.3. Turėti kasos aparatą, atspausdinantį du kvitus su Prekės pavadinimais, kiekiais ir kainomis. Atspausdintame apsipirkimo kvite turi atsispindėti informacija, identifikuojanti apsipirkusį asmenį (pvz. Tabelio Nr.);

1.16.4. Kasos aparato monitorius atsuktas į apsiprekinusiųjų pusę, kad apsiprekinantys nuteistieji/suimtieji, kitoje langelio pusėje, aiškiai matytų skenuojamų prekių pavadinimus, kiekius ir kainas;

1.16.5. Parduotuvės lauko pusėje pastatyti kontrolines svarstykles.

1.17. Paslaugos teikėjas parduotuvėje įsipareigoja vykdyti prekybą, neviršijant nuteistojo ar suimtojo asmeninėje sąskaitoje esančios pinigų sumos. Yra draudžiama parduoti Prekes kitų suimtųjų ar nuteistųjų vardu.

1.18. Paslaugos teikėjas parduotuvėje įsipareigoja vykdyti nuteistųjų, suimtųjų apiprekinimą pagal kalėjimo viršininko atvirtintus suimtųjų, nuteistųjų apsipirkimo grafikus, taip pat vykdyti asmenų atvykusių į ilgalaikius pasimatymus apiprekinimą (kiekvieną darbo dieną, tai pat šeštadieniais).

1.19. Įstaigos, atsižvelgiant į teisės aktų reikalavimus, privalo užtikrinti asmenų, atvykusių į ilgalaikius pasimatymus, apsiprekinimo galimybę Įstaigos Parduotuvėje:

1.19.1. Asmuo, pageidaujantis įsigyti Prekių laisvės atėmimo vietos įstaigoje veikiančioje Parduotuvėje, gali jas įsigyti šiais būdais:

1.19.1.1. iki ilgalaikio pasimatymo dienos susipažinti su Prekių asortimentu, jas išsirinkti, užsisakyti ir sumokėti pavedimu iš anksto;

1.19.1.2. atvykęs į ilgalaikį pasimatymą, susipažinti su Prekių asortimentu, jas išsirinkti ir sumokėti mokėjimo kortele.

1.20. Paslaugos teikėjas parduotuvėje - įsipareigoja Prekių kainoraštį, už kitas privalomajame prekių sąraše neesančias prekes, (elektorinę dokumento versiją) pateikti Įstaigos administracijai, kad šis būtų paskelbtas Įstaigos internetinėje svetainėje. Taip pat, pasikeitus kainai ar asortimentui, nedelsiant (bet ne rečiau kaip 1 kartą per savaitę) teikti kainoraščio atnaujinimus (pakeitimus).

1.21. Vykdant Parduotuvės veiklą bus taikomas į Įstaigos teritoriją įeinančių (išeinančių) asmenų, įvežamų (išvežamų) krovinių ir įvažiuojančių (išvažiuojančių) transporto priemonių patikrinimas ir leidimų išdavimas.

1.22. Visi Parduotuvės darbuotojai (išskyrus įdarbintus nuteistuosius), priimami į darbą bus patikrinti pagal Lietuvos Respublikos vidaus reikalų ministerijos ir policijos registrus. Pagal paslaugos teikėjo pateiktus sąrašus priimamų darbuotojų patikrinimą atliks Įstaiga. Nepraėjus patikrinimo, asmuo negalės patekti į Įstaigos teritoriją.

1.23. Prekių kainos parduotuvėje tikrinamos pagal Kalėjimų departamento prie Lietuvos Respublikos teisingumo ministerijos direktoriaus 2021 m. gegužės 17 d. įsakymu Nr. V-166 „Dėl Kalėjimų departamento prie Lietuvos Respublikos teisingumo ministerijos direktoriaus 2020 m. gegužės 13 d. įsakymo Nr. V-133 „Dėl laisvės atėmimo vietų įstaigų parduotuvėse parduodamų prekių kainų kontrolės taisyklių patvirtinimo“ pakeitimo“ patvirtintas Laisvės atėmimo vietų įstaigų parduotuvėse parduodamų prekių kainų kontrolės taisykles. Tikrinama ne tik sutartyje nustatytų prekių asortimento su nustatyta kaina, bet ir papildomų prekių kainos bei bendras asortimentas. Nustačius, jog Paslaugų teikėjas prekes pardavė didesnėmis kainomis, Paslaugų teikėjas turės grąžinti Paslaugos pirkėjui prekės kainos skirtumą.

**II. NUOMOJAMOS PATALPOS IR NUOMPINIGIŲ DYDIS**

|  |  |  |  |  |  |
| --- | --- | --- | --- | --- | --- |
| Pirkimo  objekto dalis | Patalpos unikalus Nr. | PataP-16  pų indeksai, plotas | Bendras nuomojamų patalpų plotas m2 | Nuompinigių dydis Eur už 1 m2/mėn. | Nuomos kaina 1 mėn.  Suapvalinant iki sveiko skaičiaus |
| 1dalis: Nuteistųjų/suimtųjų apiprekinimo paslauga Kauno kalėjime, esančiame adresu A. Mickevičiaus g. 11, Kaunas | 1901-9001-8048 | R-1, R-2, R-7 | 18,2 m² | **12,51** | **228,00** |
| 2 dalis:  Nuteistųjų/suimtųjų apiprekinimo paslauga Kauno kalėjime, esančiame adresu – Technikos g. 34, Kaunas | 1996-8028-7010 | 1-14 | 13,66 m² | **14,60** | **199,00** |
| 1996-8028-7010 | 1-13 | 3,50 m² | **14,60** | **51,00** |
| 1996-8028-7010 | 1-10 | 14,78 m² | **14,60** | **216,00** |
| 3 dalis:  Nuteistųjų/suimtųjų apiprekinimo paslauga Vilniaus kalėjime, esančiame adresu - Rasų g. 8, Vilnius | 1094-0313-9139 | P-14  P-15  P-16  P-17  P-23  P-24 | 70,36 m² | **71,50** | **5031,00** |
| 4 dalis:  Nuteistųjų/suimtųjų apiprekinimo paslauga Pravieniškių I kalėjime, esančiame adresu Šv. Florijono g. 9, Pravieniškės ir II kalėjime, esančiame adresais Pravieniškių g. 10 ir Pravieniškių g. 57, Pravieniškės. | 4996-2010-3030 | 1-115  1-116  1-117 1-118 | 55,31 m² | **53,70** | **2970,00** |
| 4995-6008-8207 | 1-1, 1-2, 1-3, 1-4, 1-5, 1-6, 1-7 | 65,58 m² | **53,70** | **3522,00** |
| 4998-7007-9056 | R-1  R-2  R-7 | 89,42 m² | **53,70** | **4802,00** |
| 5 dalis:  Nuteistųjų/suimtųjų apiprekinimo paslauga Šiaulių kalėjime adresu – Trakų g. 10, Šiauliai | 2991-4000-5108 | 1, 2/2, 6, 7, 8 | 41,00 m² | **33,00** | **1353,00** |
| 6 dalis: Nuteistųjų/suimtųjų apiprekinimo paslauga Marijampolės kalėjime adresu - Sporto g. 7, Marijampolė | 1892-6004-7152 | 1-1, 1-2, 1-3, 1-4, 1-5, 1-6 | 63,15 m² | **106,25** | **6710,00** |
| 7 dalis: Nuteistųjų/suimtųjų apiprekinimo paslauga Alytaus kalėjime, esančiame adresu – Ulonų g. 8A, Alytus | 1195-9004-0161 | 2-1, 2-2, 2-3, 2-4 | 85,91 m² | **33,15** | **2848,00** |
| 8 dalis: Nuteistųjų/suimtųjų apiprekinimo paslauga Panevėžio kalėjime, esančiame adresu – Puzino g. 12, Panevėžys | 2789-3000-1015 | 1-20, 1-21, 1-23 | 28,38 m² | **73,74** | **2093,00** |

**III. PRODUKTŲ, KURIE TURI BŪTI KIEKVIENĄ DIENĄ PARDUOTUVĖS ASORTIMENTE, SĄRAŠAS**

1. Tabakas ir popierius tabakui sukti, tūtelės.
2. Cigaretės.
3. Žiebtuvėliai.
4. Juodoji arbata (biri).
5. Taksofono kortelės.
6. Pašto ženklai.
7. Vokai.
8. Rašikliai.
9. Rašomasis popierius.
10. Sąsiuviniai.
11. Vyriškos (moteriškos) kojinės.
12. Šukos.
13. Muilinė.
14. Muilas.
15. Kempinė prausimuisi.
16. Kempinė indų plovimui.
17. Vienkartiniai rankšluosčiai.
18. Tualetinis popierius.
19. Rankų, veido kremas.
20. Kūno kremas.
21. Šampūnas plaukams.
22. Lūpų balzamas.
23. Dantų krapštukai.
24. Ausų krapštukai.
25. Nagų žnyplės.
26. Nuotraukų albumai.
27. Higieniniai paketai.
28. Mišinėliai vaikams.
29. Sauskelnės.

**IV. MAKSIMALI PLANUOJAMA SUTARTIES VERTĖ**

|  |  |  |
| --- | --- | --- |
| Nr. | Įstaigos pavadinimas | Maksimali planuojama sudaryti sutarties vertė Eur su PVM |
| 1. | Kauno kalėjimas (veiklos adresas – A. Mickevičiaus g. 11, Kaunas) | 5.154422,13 |
| 2. | Kauno kalėjimas (veiklos adresas – Technikos g. 34, Kaunas) | 1.025271,99 |
| 3. | Vilniaus kalėjimas | 6.711120,00 |
| 4. | Pravieniškių I ir II kalėjimai | 23.456550,02 |
| 5. | Šiaulių kalėjimas | 3.878506,32 |
| 6. | Marijampolės kalėjimas | 4.874999,98 |
| 7. | Alytaus kalėjimas | 3.703047,94 |
| 8. | Panevėžio kalėjimas | 936000,00 |

V. KITI REIKALAVIMAI

5.1. Paslaugos teikėjas turi užtikrinti, kad visi su paslaugos teikimu susiję darbuotojai pasirašytų pasižadėjimus dėl teisės aktų reikalavimų laikymosi santykiuose su nuteistaisiais/suimtaisiais ir juos vykdytų. Minėtiems darbuotojams kategoriškai draudžiami bet kokio pobūdžio ryšiai su nuteistaisiais/suimtaisiais, nesusiję su paslaugos teikimu.

5.2. Paslaugos teikėjas įgaliotiems Paslaugos pirkėjoatstovams privalo leisti vykdyti paslaugos teikimo kokybės kontrolę, t. y. kontroliuoti prekių kainas, asortimentą, galiojimo terminus bei Parduotuvėje turimų prekių atitiktį teisės aktų reikalavimams.

5.3. Paslaugos teikėjas turi užtikrinti, kad Sutarties sudarymo momentu ir visą jos galiojimo laikotarpį tiekėjas paslaugų teikimui nepasitelks darbuotojo:

5.3.1. kuriam bausmės vykdymas buvo atidėtas, – bausmės vykdymo atidėjimo laikotarpiu;

5.3.2. kuris yra nuteistas už neatsargų nusikaltimą, – bausmės atlikimo laikotarpiu;

5.3.3. kuris yra pripažintas kaltu dėl nesunkaus ar apysunkio nusikaltimo padarymo, jeigu nuo bausmės atlikimo pabaigos nepraėjo vieni metai;

5.3.4. kuris yra pripažintas kaltu dėl sunkaus arba labai sunkaus nusikaltimo padarymo, jeigu nuo bausmės atlikimo pabaigos nepraėjo treji metai;

5.3.5. dėl kurio veikos ar veikų atliekamas ikiteisminis tyrimas;

5.3.6. kurio sutuoktinis, sugyventinis (partneris), artimasis giminaitis (artimaisiais giminaičiais laikomi tiesiosios linijos giminaičiai iki antrojo laipsnio imtinai (tėvai (įtėviai) ir vaikai (įvaikiai), seneliai ir vaikaičiai) ar šoninės linijos antrojo laipsnio giminaitis (broliai (įbroliai) ir seserys (įseserės)), ar svainystės ryšiais susijęs asmuo (svainystė yra santykis tarp vieno sutuoktinio ir kito sutuoktinio giminaičių (posūnio, podukros, patėvio, pamotės, uošvės, uošvio, žento, marčios)) yra laikomas laisvės atėmimo vietų įstaigoje ir Paslaugų teikėjo darbuotojo tame kalėjime atveju būtų galimas tiesioginis šių asmenų kontaktas;

5.4. Paslaugos pirkėjui nustačius, kad tiekėjo darbuotojas pažeidė laisvės atėmimo vietų įstaigoje nustatytą vidaus tvarką ir (ar) keliamus saugumo užtikrinimo reikalavimus, tiekėjas privalo pakeisti pažeidimą padariusį darbuotoją ir paslaugų teikimui skirti kitą darbuotoją.

5.5. Paslaugos teikėjas privalo:

5.5.1. nedelsdamas raštu informuoti Paslaugos pirkėją apie bet kurias aplinkybes, kurios trukdo Paslaugos teikėjui tinkamai teikti paslaugą nustatytais terminais.

5.5.2. atsakyti į visus nuteistųjų/suimtųjų skundus, prašymus, susijusius su paslaugos teikimu, t. y. Parduotuvės darbo veikla, prekių pristatymu, asortimentu, jų kokybe, galiojimo terminu ir pan., per 20 darbo dienų nuo skundų, prašymų gavimo dienos.

5.5.3. raštu pateikti atsakymus į Paslaugos pirkėjo paklausimus per 10 darbo dienų.

5.5.4. sutvarkyti ir išvežti iš įstaigos teritorijos maisto ir žaliavų produktų fasavimo ir pristatymo tarą, atliekas, netinkamus vartoti maisto produktus.

5.5.5. užtikrinti, kad visą paslaugų teikimo laikotarpį Paslaugos teikėjo darbuotojai turėtų reikiamą kvalifikaciją ir patirtį, reikalingą teikti paslaugą.

5.5.6. užtikrinti, kad Paslaugos teikėjas ir jo darbuotojai prieš pradedant teikti paslaugą ir Sutarties vykdymo metu turėtų visus paslaugai teikti reikiamus dokumentus.